Tiché pleso

Tiché pleso (poľ. Cichy Staw, nem. Stiller See, maď. Csendes-tó) sa nachádza v hornej časti Širokej doliny, ktorá je bočnou vetvou Javorovej doliny vo Vysokých Tatrách na Slovensku. Má rozlohu 0,05 ha a je 30 m dlhé a 22 m široké. Dosahuje maximálnu hĺbku 0,5 m. Leží v nadmorskej výške 1 745 m. Pleso vzniklo preborením stropu jaskyne. Je to jediné vysokotatranské pleso krasového útvaru a nie glaciálneho pôvodu. Široká dolina bývala už v časoch feudálneho javorinského veľkostatku poľovníckou rezerváciou a dnes, v rámci TANAPu, spolu s oblasťou Širokej, je prísnou prírodnou rezerváciou. Okolie je tiché a z toho vyplynul názov plesa – Tiché pleso Okolie Na západe sa dvíha hrebeň Horvátovho vrchu, ktorý smerom na juh pokračuje cez Zámky, Sedlo pod Zámkami až k Širokej. Východne od plesa sa týči vrchol Svišťoviek. Na sever sa otvára Široká dolina. Vodný režim Pleso nemá povrchový prítok ani odtok. Teplota vody v lete dosahuje asi 20 °C. Asi 75 m od neho je nestále Malé Tiché pleso. Široký jarok, ktorý vyúsťuje do Javorinky, sa objavuje až nižšie v doline. Turistika Pleso nie je prístupné pre verejnosť. Referencie Tento článok je čiastočný alebo úplný preklad článku Tiché pleso na českej Wikipédii. Iné projekty Commons ponúka multimediálne súbory na tému Tiché pleso Externé odkazy Poľská Veľká tatranská encyklopédia Poloha na turistickej mape